ᱵᱟᱨᱣᱟᱰᱤᱦ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱟᱨᱣᱟᱰᱤᱦ ᱡᱚᱸᱠᱥᱚᱱ, ᱥᱴᱮᱥᱚᱱ ᱠᱳᱰ BRWD ᱫᱚ ᱵᱟᱨᱣᱟᱰᱤᱦ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱞᱟᱛᱮᱦᱟᱨ ᱟᱨ ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱡᱚᱲᱟᱣ ᱴᱷᱟᱶ ᱠᱟᱱᱟ ᱾ ᱵᱟᱨᱣᱟᱰᱤᱦ ᱡᱚᱸᱠᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱵᱟᱨᱣᱟᱰᱤᱦ ᱫᱚ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱱᱟᱜᱟᱢ
ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱛᱮᱦᱟᱨ ᱟᱨ ᱯᱟᱞᱟᱢᱩ ᱦᱚᱱᱚᱛ ᱠᱚ ᱡᱚᱲᱟᱣ ᱟᱠᱟᱱ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱨᱮᱞᱣᱮ ᱢᱚᱱᱛᱨᱤ ᱫᱚ ᱟᱢᱵᱤᱠᱟᱯᱩᱨ (ᱪᱷᱚᱛᱛᱤᱥᱜᱚᱲ) ᱟᱨ ᱵᱟᱨᱣᱟᱰᱤᱦ (ᱡᱷᱟᱨᱠᱷᱚᱸᱰ) ᱛᱟᱞᱟ ᱞᱟᱭᱤᱱ ᱵᱮᱱᱟᱣ ᱞᱟᱹᱜᱤᱫ ᱮᱱᱮᱢ ᱢᱮᱱᱟᱜᱼᱟ ᱾ ᱱᱚᱣᱟ ᱞᱟᱹᱠᱛᱤᱭᱟᱱ ᱞᱟᱭᱤᱱ ᱫᱚ ᱢᱩᱢᱵᱟᱭ ᱟᱨ ᱦᱟᱣᱲᱟ ᱛᱟᱞᱟ ᱡᱟᱵᱟᱞᱯᱩᱨ ᱰᱟᱦᱟᱨ ᱠᱷᱚᱱ ᱔᱒᱐.᱒᱕ ᱠᱤᱞᱚᱢᱤᱴᱚᱨ (᱒᱖᱑ ᱢᱟᱭᱤᱞ) ᱥᱟᱺᱜᱤᱧ ᱠᱚᱢᱚᱜᱼᱟ ᱾

᱑᱙᱒᱕ ᱥᱮᱨᱢᱟ ᱵᱨᱤᱴᱤᱥ ᱠᱚ ᱯᱩᱭᱞᱩ ᱨᱮ ᱱᱚᱣᱟ ᱠᱟᱛᱷᱟ ᱠᱚ ᱮᱢ ᱞᱮᱫᱟ, ᱟᱢᱵᱤᱠᱟᱯᱩᱨ ᱟᱨ ᱵᱟᱨᱣᱟᱰᱤᱦ, ᱵᱟᱱᱟᱨ ᱠᱚᱭᱞᱟ–ᱠᱤᱥᱟᱹᱬ ᱴᱚᱴᱷᱟ ᱨᱮᱞ ᱰᱟᱦᱟᱨ ᱛᱮ ᱡᱚᱲᱟᱣ ᱨᱮᱱᱟᱜ ᱯᱨᱚᱯᱷᱮᱥᱚᱱ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱡᱚᱡᱚᱱᱟ ᱨᱮᱱᱟᱜ ᱡᱚᱥ ᱛᱟᱦᱮᱸ ᱠᱟᱱᱟ ᱠᱟᱹᱣᱰᱤ ᱩᱯᱟᱹᱫᱽ ᱨᱮᱱᱟᱜ ᱰᱟᱦᱟᱨ ᱥᱟᱧᱪᱟᱣ ᱠᱚᱨᱟᱣ ᱾

ᱵᱨᱤᱴᱤᱥ ᱠᱚ ᱨᱮᱞ ᱰᱟᱦᱟᱨ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱠᱚ ᱵᱟᱰᱟᱭ ᱛᱟᱦᱮᱸᱫ ᱟᱨ ᱑᱙᱓᱐ ᱜᱮᱞᱟᱝ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱥᱟᱨᱵᱷᱮ ᱪᱟᱞᱟᱣ ᱛᱟᱭᱚᱢ ᱠᱟᱹᱢᱤ ᱮᱛᱚᱦᱚᱵ ᱞᱮᱱᱟ ᱾ ᱱᱚᱣᱟ ᱯᱟᱱᱛᱷᱟ ᱞᱟᱹᱜᱤᱫ ᱞᱟᱹᱠᱛᱤ ᱟᱱᱟᱜ ᱚᱛᱚᱢ ᱦᱚᱸ ᱦᱟᱛᱟᱣ ᱦᱩᱭ ᱞᱮᱱᱟ ᱾ ᱢᱮᱱᱠᱷᱟᱱ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱠᱟᱹᱢᱤ ᱯᱮᱱᱰᱤᱝ ᱦᱩᱭ ᱞᱮᱱᱟ ᱟᱨ ᱩᱱ ᱠᱷᱚᱱ ᱱᱚᱶᱟ ᱯᱟᱱᱛᱷᱟ ᱫᱚ ᱵᱟᱝ ᱫᱚᱦᱚ ᱦᱩᱭ ᱞᱮᱱᱟ ᱾

ᱱᱚᱣᱟ ᱨᱮᱞ ᱞᱟᱭᱤᱱ ᱫᱚ ᱦᱟᱵᱽᱲᱟ, ᱫᱷᱟᱱᱵᱟᱫᱽ ᱟᱨ ᱨᱟᱺᱪᱤ ᱠᱷᱚᱱ ᱞᱚᱦᱟᱨᱫᱟᱜᱟ, ᱵᱟᱨᱠᱟᱠᱟᱱᱟ, ᱞᱟᱛᱮᱦᱟᱨ, ᱵᱟᱨᱣᱟᱰᱤᱦ, ᱟᱢᱵᱤᱠᱟᱯᱩᱨ, ᱠᱟᱴᱱᱤ, ᱡᱟᱵᱟᱞᱯᱩᱨ ᱟᱨ ᱤᱴᱟᱨᱥᱤ ᱞᱮᱠᱟᱛᱮ ᱢᱩᱢᱵᱟᱭ ᱫᱷᱟᱹᱨᱤᱡ ᱡᱚᱲᱟᱣ ᱮᱢᱚᱜᱼᱟ ᱾ ᱱᱚᱣᱟ ᱫᱚ ᱵᱟᱨᱭᱟ ᱢᱟᱨᱟᱝ ᱥᱚᱦᱚᱨ ᱛᱟᱞᱟ ᱨᱮᱞ ᱰᱟᱦᱟᱨ ᱥᱟ:ᱜᱤᱧ ᱠᱚᱢᱚᱜ ᱨᱮ ᱜᱚᱲᱚ ᱮᱢᱚᱜᱼᱟ ᱾ ᱱᱤᱛᱚᱜ, ᱵᱟᱱᱟᱨ ᱢᱟᱨᱟᱝ ᱥᱚᱦᱚᱨ ᱫᱚ ᱵᱟᱨᱭᱟ ᱵᱷᱮᱜᱟᱨ ᱵᱷᱮᱜᱟᱨ ᱨᱮᱞ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱢᱤᱫ ᱫᱚ ᱱᱟᱜᱽᱯᱩᱨ ᱟᱨ ᱵᱤᱞᱟᱥᱯᱩᱨ ᱟᱨ ᱫᱚᱥᱟᱨ ᱫᱚ ᱤᱴᱟᱨᱥᱤ ᱟᱨ ᱡᱟᱵᱟᱞᱯᱩᱨ ᱞᱮᱠᱟᱛᱮ ᱾

ᱡᱟᱵᱟᱞᱯᱩᱨ ᱞᱮᱠᱟᱛᱮ ᱦᱟᱣᱲᱟ ᱟᱨ ᱢᱩᱢᱵᱟᱭ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱫᱚ ᱒,᱑᱖᱒.᱕ ᱠᱤᱞᱚᱢᱤᱴᱚᱨ (᱑,᱓᱔᱔ ᱢᱤᱞ) ᱢᱮᱱᱟᱜᱼᱟ, ᱡᱚᱠᱷᱚᱱ ᱱᱟᱜᱽᱯᱩᱨ ᱦᱚᱛᱮᱛᱮ ᱱᱚᱣᱟ ᱥᱟᱺᱜᱤᱧ ᱫᱚ ᱑,᱙᱗᱐.᱕ ᱠᱤᱞᱚᱢᱤᱴᱚᱨ (᱑,᱒᱒᱔ ᱢᱤᱞ) ᱢᱮᱱᱟᱜᱼᱟ ᱾ ᱨᱮᱞᱣᱮ ᱫᱚ ᱵᱟᱱᱟᱨ ᱢᱟᱨᱟᱝ ᱥᱚᱦᱚᱨ ᱛᱟᱞᱟ ᱠᱷᱚᱱ ᱡᱟᱹᱥᱛᱤ ᱜᱟᱱ ᱨᱮᱞᱣᱮ ᱱᱟᱜᱽᱯᱩᱨ-ᱵᱤᱞᱟᱥᱯᱩᱨ ᱥᱮᱠᱥᱚᱱ ᱦᱚᱛᱮᱛᱮ ᱥᱮᱱᱚᱜᱼᱟ ᱾ ᱫᱤᱱᱟᱹᱢ ᱦᱤᱞᱚᱜ ᱠᱚᱞᱠᱟᱛᱟ ᱢᱮᱞ ᱵᱮᱜᱚᱨ, ᱡᱟᱵᱟᱞᱯᱩᱨ-ᱤᱴᱟᱨᱥᱤ ᱠᱷᱚᱸᱰ ᱨᱮ ᱛᱤᱱᱟᱹᱝ ᱜᱟᱱ ᱦᱟᱯᱛᱟ ᱨᱮ ᱴᱨᱮᱱ ᱪᱟᱞᱟᱜᱼᱟ ᱾

ᱱᱚᱣᱟ ᱫᱚ ᱱᱟᱣᱟ ᱑᱗᱘ ᱠᱤᱞᱚᱢᱤᱴᱚᱨ (᱑᱑᱑ ᱢᱟᱭᱤᱞ) ᱵᱟᱨᱣᱟᱰᱤᱦ-ᱟᱢᱵᱤᱠᱟᱯᱩᱨ ᱞᱟᱭᱤᱱ ᱦᱟᱣᱲᱟ ᱟᱨ ᱢᱩᱢᱵᱟᱭ ᱛᱟᱞᱟ ᱨᱮᱞ ᱢᱟᱱᱪᱤᱛᱟᱹᱨ ᱰᱟᱦᱟᱨ ᱨᱮᱱᱟᱜ ᱰᱟᱦᱟᱨ ᱠᱚ ᱵᱚᱫᱚᱞ ᱮᱫᱟ ᱾ ᱡᱩᱫᱤ ᱱᱟᱣᱟ ᱞᱟᱭᱤᱱ ᱮᱛᱚᱦᱚᱵ ᱦᱩᱭᱩᱜᱼᱟ, ᱮᱱᱠᱷᱟᱱ ᱱᱚᱣᱟ ᱵᱟᱱᱟᱨ ᱢᱟᱦᱟᱱᱚᱜᱚᱨ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱔᱒᱐.᱒᱕ ᱠᱤᱞᱚᱢᱤᱴᱚᱨ (᱒᱖᱑ ᱢᱟᱭᱤᱞ) ᱠᱷᱚᱱ ᱦᱚᱸ ᱰᱷᱮᱨ ᱠᱚᱢᱚᱜᱼᱟ, ᱡᱟᱦᱟᱸ ᱫᱚ ᱢᱩᱢᱵᱟᱭ ᱟᱨ ᱦᱟᱣᱲᱟ ᱛᱟᱞᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱦᱩᱰᱤᱧ ᱰᱟᱦᱟᱨ ᱵᱮᱱᱟᱜᱼᱟ ᱾ ᱡᱟᱦᱟᱸ ᱛᱮ ᱥᱮᱱᱚᱜ ᱨᱮᱭᱟᱜ ᱚᱠᱛᱚ ᱠᱚᱢ ᱠᱷᱚᱱ ᱠᱚᱢ ᱜᱟᱱ ᱚᱠᱛᱚ ᱠᱚ ᱦᱟᱛᱟᱣᱟ ᱾

 ᱥᱩᱵᱤᱫᱷᱟ 
ᱢᱩᱬᱩᱛ ᱵᱮᱵᱚᱥᱛᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱣᱮᱭᱴᱤᱝ ᱞᱟᱭᱤᱵᱽ, ᱨᱤᱴᱟᱨᱤᱝ ᱨᱩᱢ, ᱠᱚᱢᱯᱩᱴᱟᱨᱤᱡᱮᱰ ᱨᱤᱡᱟᱨᱵᱮᱥᱚᱱ ᱥᱩᱵᱤᱫᱷᱟ, ᱨᱤᱡᱟᱨᱵᱮᱥᱚᱱ ᱠᱟᱣᱩᱱᱴᱟᱨ, ᱵᱷᱮᱭᱡᱤᱠᱚᱞ ᱯᱟᱨᱠᱤᱝ ᱮᱢᱟᱱ ᱾

ᱯᱞᱮᱴᱯᱷᱚᱨᱢ
ᱯᱞᱮᱴᱯᱷᱚᱨᱢ ᱯᱷᱩᱴ ᱳᱵᱟᱨ ᱵᱨᱤᱰᱡᱽ (ᱮᱯᱷ.ᱳ.ᱵᱤ.) ᱛᱮ ᱡᱚᱲᱟᱣ ᱟᱠᱟᱱᱟ ᱾

 ᱴᱨᱮᱱ ᱠᱚ 
ᱵᱟᱨᱣᱟᱰᱤᱦ ᱠᱷᱚᱱ ᱥᱩᱨ ᱥᱩᱯᱩᱨ ᱰᱮᱥᱴᱤᱱᱮᱥᱚᱱ ᱠᱚ ᱞᱟᱹᱜᱤᱫ ᱟᱹᱰᱤ ᱜᱟᱱ ᱤᱞᱮᱠᱴᱨᱤᱠ ᱞᱳᱠᱟᱞ ᱯᱟᱥᱮᱱᱡᱚᱨ ᱴᱨᱮᱱ ᱦᱚᱸ ᱥᱮᱱᱚᱜᱼᱟ ᱾

 ᱴᱨᱮᱱ ᱧᱩᱛᱩᱢ  ᱴᱨᱮᱱ ᱮᱞ ᱯᱷᱮᱰᱟᱛ  ᱰᱮᱥᱴᱤᱱᱮᱥᱚᱱ ᱵᱤ.ᱮᱥ.ᱵᱤ. ᱟᱨ.ᱮᱱ.ᱥᱤ. ᱮᱠᱥᱯᱨᱮᱥ  ᱑᱘᱖᱑᱒  ᱵᱟᱨᱟᱱᱟᱥᱤ ᱡᱚᱸᱠᱥᱚᱱ ᱨᱟᱺᱪᱤ ᱥᱟᱠᱛᱤᱯᱩᱧᱡᱽ ᱮᱠᱥᱯᱨᱮᱥ  ᱑᱑᱔᱔᱘  ᱦᱟᱵᱽᱲᱟ ᱡᱚᱸᱠᱥᱚᱱ ᱡᱟᱵᱟᱞᱯᱩᱨ ᱡᱚᱸᱠᱥᱚᱱ᱑᱑᱔᱔᱗ᱡᱟᱵᱟᱞᱯᱩᱨ ᱡᱚᱸᱠᱥᱚᱱ ᱦᱟᱵᱽᱲᱟ ᱡᱚᱸᱠᱥᱚᱱ HTE - ANVT ᱡᱷᱟᱨᱠᱷᱚᱸᱰ ᱮᱠᱥᱯᱨᱮᱥ ᱑᱒᱘᱗᱓  ᱦᱟᱴᱤᱭᱟ  ᱟᱱᱚᱱᱫᱽ ᱵᱤᱦᱟᱨ ᱴᱟᱨᱢᱤᱱᱟᱞ RNC CPU ᱮᱠᱥᱯᱨᱮᱥ  ᱑᱘᱖᱓᱑  ᱨᱟᱺᱪᱤ  ᱪᱳᱯᱟᱱ ᱡᱚᱸᱠᱥᱚᱱ  SBP BSB ᱮᱠᱥᱯᱨᱮᱥ  ᱑᱘᱓᱑᱑  ᱥᱚᱢᱵᱚᱞᱯᱩᱨ  ᱵᱟᱨᱟᱱᱟᱥᱤ ᱡᱚᱸᱠᱥᱚᱱ HWH BPL ᱦᱟᱯᱛᱟ ᱮᱠᱥᱯᱨᱮᱥ  ᱑᱓᱐᱒᱕  ᱦᱟᱵᱽᱲᱟ ᱡᱚᱸᱠᱥᱚᱱ ᱵᱷᱚᱯᱟᱞTATA JAT ᱮᱠᱥᱯᱨᱮᱥ᱑᱘᱑᱐᱑ᱴᱟᱴᱱᱚᱜᱚᱨ ᱡᱚᱸᱠᱥᱚᱱᱡᱟᱹᱢᱢᱩ ᱛᱟᱣᱤᱯᱟᱞᱟᱢᱩ ᱮᱠᱥᱯᱨᱮᱥ᱑᱓᱓᱔᱗ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱᱯᱟᱴᱱᱟ ᱡᱚᱸᱠᱥᱚᱱ᱑᱓᱓᱔᱘ᱯᱟᱴᱱᱟ ᱡᱚᱸᱠᱥᱚᱱ ᱵᱟᱨᱠᱟᱠᱟᱱᱟ ᱡᱚᱸᱠᱥᱚᱱ

ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱ ᱰᱟᱹᱦᱤ
ᱵᱟᱨᱣᱟᱰᱤᱦ ᱥᱴᱮᱥᱚᱱ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:
 ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ ᱑᱘᱐ ᱠᱤᱞᱚᱢᱤᱴᱚᱨ (᱑᱑᱐ ᱢᱤᱞ)
 ᱜᱟᱭᱟ ᱩᱰᱟᱹᱱ ᱰᱟᱹᱦᱤ, ᱜᱟᱭᱟ ᱑᱖᱓ ᱠᱤᱞᱚᱢᱤᱴᱚᱨ (᱑᱐᱑ ᱢᱟᱭᱤᱞ)
 ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱒᱗᱖ ᱠᱤᱞᱚᱢᱤᱴᱚᱨ (᱑᱗᱑ ᱢᱤᱞ)
 ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ

 ᱟᱨᱦᱚᱸ ᱧᱮᱞ ᱢᱮ 
 ᱵᱟᱨᱣᱟᱰᱤᱦ
 ᱞᱟᱛᱮᱦᱟᱨ
 ᱯᱟᱞᱟᱢᱩ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 ᱞᱟᱛᱮᱦᱟᱨ ᱦᱚᱱᱚᱛ
ᱵᱟᱨᱣᱟᱫᱤᱦ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱥᱮᱱᱚᱜ

ᱛᱷᱚᱠ:ᱞᱟᱛᱮᱦᱟᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ